Nikaragua

Nikaragua atau sacaro rasmi Republik Nikaragua adolah nagara tagadang di Amerika Tangah, babatehan jo Honduras di utara, Karibia di timur, Kosta Rika di selatan, jo Lautan Pasifik di barat. Ibu kota jo kota tagadangnyo iolah Managua. Nikaragua mancakuik wilayah salaweh 130.370 kilometer persegi (119.990 kilometer persegi diantaronyo barupo daratan) jo punyo baragam iklim sarato medan. Geografi nagara ko tabagi manjadi tigo yaitu dataran randah Pasifik, dataran tinggi tangah nan labiah basah jo sajuak, sarato daratan randah Karibia.

Politik Nikaragua balansuang dalam karangko republik demokratis perwakilan presidensial, dimano Presiden adolah kapalo nagara sakaligus kapalo pamarentahan, sarato sistem multi-partai. Kuaso eksekutif dijalankan dek pamarentah. Presiden jo wakianyo dipiliah untuak maso jabatan limo tahun. Sasudah reformasi konstitusi pado tahun 2014, larangan pamiliahan baliak presiden alah diapuih. Kuaso legislatif dijalankan dek pamarentah basamo majelis nasional. Peradilan bajalan sacaro independen.

Manuruik pakiroan tahun 2023, panduduak Nikaragua bajumlah 6.359.689 jiwa, manurun dari tahun 2022 manuruik revisi Prospek Populasi Dunia tahun 2022 nan manyatokan panduduak sabanyak 6.850.540 jiwa. Manuruik penelitian tahun 2014, katurunan Eropa mandominasi 69% panduduak Nikaragua, diikuti katurunan Afrika 20% jo pribumi 11%.

Rujuakan 

Nagara